proxectonos/corpus_dominio_legal_administrativo_tmp huggingface dataset:
24/09/2019 | Administración LocalMunicipal
Bergondo
Contratación
Información pública de avocación de competencias

Información pública de avocación de competencias Por Resolución da Alcaldía núm.955/2019, do 14 de agosto, avocouse a competencia delegada na Xunta de Goberno Local por Resolución núm.768/2019, do 20 de xuño, para conceder unha prórroga do contrato de obras de Reforma e mellora de eficiencia enerxética de instalación de alumbrado público (Bergondiño-Corral da Igrexa-Sobre da Igrexa-O Vilar-Pedras Brancas-Guísamo-Guiliade), expte.2018/C003/000007. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 16 de setembro de 2019. A alcaldesa Alejandra Pérez Máquez
24/09/2019 | Administración LocalMunicipal
Arzúa
Periodicidade sesión do pleno

O Pleno deste concello na sesión extraordinaria celebrada o día 24 de xullo de 2019, adoptou os seguintes acordos ao resolver o punto 3) da súa orde do día nomeado “PROPOSTA PERIODICIDADE SESIÓNS DO PLENO” PRIMEIRO.- Que as sesións ordinarias do Pleno se celebren con carácter bimestral. SEGUNDO.- Que estas sesións se celebren os últimos xoves de cada mes par, ás vinte horas, a partir do vindeiro mes de agosto. TERCEIRO.- Que, por razóns de oportunidade e eficacia administrativa, poderase adiantar ou retrasar –excepcionalmente- a celebración destas sesións en catro ou cinco días, para que haxa unha marxe de tempo suficiente, co obxecto de preparar a documentación dalgún dos asuntos que vaian a ser tratados en ditas sesións, cando existan uns prazos limitados para remitir esa documentación, co obxecto de non ter que celebrar poucos días despois a sesión ordinaria correspondente a ese mes par. CUARTO.- Que as sesións extraordinarias se celebren de conformidade coas previsións contidas ao efecto nas citadas leis, cando o requira a conveniencia ou a urxencia dos asuntos a tratar. O que se publica aos efectos oportunos En Arzúa, a 19 de setembro de 2019 O alcalde Asdo.: José Luis García López.
24/09/2019 | Administración LocalMunicipal
Neda
Anuncio de aprobación inicial da modificación da Ordenanza reguladora do prezo público da Escola Infantil de Neda

A Xunta de Goberno Local, en sesión ordinaria celebrada o día 16/09/2019, acordou aprobar inicialmente a MODIFICACIÓN DO ARTIGO 5 DA ORDENANZA REGULADORA DO PREZO PÚBLICO DA ESCOLA INFANTIL DE NEDA, para o curso 2019/2020. O expediente exponse ó público durante un prazo de trinta días hábiles contados dende o día seguinte ó da publicación deste edito no Boletín Oficial da Provincia, a fin de que as persoas interesadas o poidan examinar e presentar as reclamacións que estimen oportunas, de conformidade co disposto no artigo 17 o Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais. De non presentarse reclamacións este anuncio provisional entenderase definitivamente aprobado sen necesidade de novo acordo plenario, entrando en vigor unha vez se publique definitivamente o texto completo da modificación aprobada no BOP. Neda, 18 de setembro de 2019. O Alcalde, Asdo.: Angel Alvariño Saavedra.
24/09/2019 | Administración LocalMunicipal
Pontedeume
Delegación de funcións da Alcaldía-Presidencia. Periodo: do 13.9.2019 ao 24.9.2019

Delegación de funcións da Alcaldía-Presidencia. Periodo: Do 13.09.2019 ao 24.09.2019 (Expediente TEDeC 2019/G003/000631) Por medio de decreto número 566.2019, do 13 de setembro, resolveuse delegar a totalidade das funcións da alcaldía, segundo o seguinte: “DON Bernardo Fernández Piñeiro ALCALDE-PRESIDENTE DO CONCELLO DE PONTEDEUME (A CORUÑA). Vista a necesidade desta Alcaldía titular de ausentarse do termo municipal dende a data de hoxe ata o 24.09.2019. Tendo en conta a Resolución de Alcaldía n.º 380/2019, do 20.06.2019, de “Nomeamento de tenentes de alcalde. Mandato corporativo 2019.2023” cuxo contido se transcribe, en estrato: “.//. PRIMEIRO.–Nomear tenentes de alcalde aos seguintes concelleiros membros da Xunta de Goberno Local: 1.º tenente de alcalde: D. José Simoes Couceiro.2.º tenente de alcalde: D. Daniel Ríos Fernández.3.º tenente de alcalde: Dna. Kevin Alfredo Seifert Nastrut.4.º tenente de alcalde: Dna. Taanant Jose Blas Malaguilla Amestas.”.//.” En virtude ao establecido no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF): en estrato, o seguinte: “1. Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia [.//.]” Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985, do 2 de abril, reguladora das bases de réxime local, sendo competencia da Alcaldía, RESOLVO: PRIMEIRO.–Delegar a totalidade das funcións da Alcaldía no 1.º tenente de alcalde, D. José Simoes Couceiro nos seguintes termos: Período: dende o 13.09.2019 ás 12 horas ao 24.09.2019 (incluído), designándoo para o antedito período na condición de alcalde en funcións. SEGUNDO.–A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//.” Documento asinado dixitalmente por D. José Simoes Couceiro, alcalde en funcións, en Pontedeume a 16 de setembro de 2019.
24/09/2019 | Administración LocalMunicipal
Arteixo
Urbanismo
Segunda aprobación inicial do proxecto de reparcelación da UA 49

A N U N C I O Pola Xunta de Goberno Local, en sesión celebrada en data 12/07/2019, resolvéronse as alegacións presentadas e acordouse unha segunda aprobación inicial do proxecto de reparcelación da unidade de execución integral UA 49 das NN. SS., documento refundido de data xaneiro de 2019, asinado pola arquitecta dona Josefina Altagracia Zhune Casasolas e a avogada dona Cristina Amparo Firpo Pereda (Expte.8/2014. REP). En virtude do disposto polo artigo 106.1 da Lei 2/2016, do 10 de febreiro, do Solo de Galicia o expediente de referencia queda sometido a información pública polo prazo de UN MES, contado a partir do día seguinte a aquel en que se produza a presente publicación no Boletín Oficial da Provincia da Coruña. Con carácter previo publicarase o presente nun dos xornais de maior circulación da provincia. Durante o devandito prazo poderase examinar o proxecto no Departamento de Urbanismo do Concello de Arteixo, de luns a venres en horario de 9.00 a 14.00 horas. Arteixo, 05 de setembro de 2019. Asdo.: O concelleiro delegado en materia de Urbanismo, Luis Alberto Castro Calvete
24/09/2019 | Administración LocalMunicipal
Ferrol
Facenda e Patrimonio
Edito inscrición no Rexistro da Propiedade dunha finca situada no lugar de Fonteiroa, San Pedro de Leixa en Ferrol

Por resolución da Alcaldía de data 2 de xullo de 2019, adoptáronse os seguintes acordos: “PRIMEIRO.- Iniciar os trámites esixidos polo artigo 37 da Lei 33/2003 para a inscripción no Rexistro da Propiedade da seguinte finca: Descripción: En el lugar de Fonteiroa, parroquia de San Pedro de Leixa, del término municipal de Ferrol, terreno para Centro Psiquiátrico, hoy residencia y centro de dí. Esta finca correspón á inscripción nº 17.324 do tomo 726, libro 181 e folio 67 do rexistro da Propiedade, no cal consta con unha supercicie de 17.624 m2. En todo caso, e coma consecuencia dunha posterior medición, resulta unha finca de una hectárea, noventa áreas y cincuenta y cinco centiáreas (19.055 m²), que linda: norte, Suelo Empresarial del Atlántico, S. L.; sur, Elías Iglesias Villar, Promociones noroeste Losada y Pazos, S. L., María Teresa Freire García y Herederos de Álvaro Juan González Ferreira; este, carretera de San Pedro a Catabois; y oeste, Suelo Empresarial del Atlántico, S. L. y Elías Iglesias Villar. Representación gráfica georeferenciada:. Titulo de adquisición: compra-venda aprobada por acordo plenario de data 03/03/1975 (oferta de Don Manuel Paulo Nayem Enatarriaga). Posesión: Esta Administración está actuando en condición de dono dende o momento da súa adquisición, neste senso, dito inmoble foi cedido á Diputación Provincial en data 10/07/1980, procedéndose á súa reversión o 09/11/1994. Inventario Municipal de Bens e Dereitos: ben patrimonial, inicialmente inscrito con referencia 1.200.020 como folio nº 1, volto, do apéndice vixésimo cuarto do Antigo Inventario Municipal de Bens e Dereitos. Actualmente, inscrito con referencia 1.200.020 no vixente Inventario aprobado por acordo plenario (acordo plenario de data 30/03/2000). Destino: Actualmente, cedido á entidade ASPANAES para o desenrrolo do seu fin social. SEGUNDO.- Proceder á notificación edictal do certificado do presente acordo nos termos esixidos no artigo 37 da Lei 33/2003. Ferrol, 11 de setembro de 2019. A concelleira delegada da área de Economía, Facenda e Patrimñonio, Recursos Humanos, Emprego, Promoción Económica, Turismo, Estatística e Edusi (delegación por Decreto Alcaldía 08/07/2019. BOP 22/07/2019) M.ª Teresa Deus Trasobares
24/09/2019 | Administración LocalMunicipal
Arzúa
Dotacións económicas aos grupos políticos representados na corporación municipal

O Pleno deste concello na sesión extraordinaria celebrada o día 24 de xullo de 2019, adoptou os seguintes acordos ao resolver o punto 12) da súa orde do día nomeado “PROPOSTA ASIGNACION DE DOTACIÓNS ECONÓMICAS AOS GRUPOS POLÍTICOS REPRESENTADOS NA CORPORACIÓN MUNICIPAL” PRIMEIRO.– Aprobar a asignación, a cada un dos grupos políticos municipais; GRUPO MIXTO, GRUPO POPULAR, GRUPO de ALTERNATIVA POR ARZUA e GRUPO BNG, dunha dotación económica trimestral cunha contía que é o resultado da suma de dous conceptos: Un concepto fixo de 220,00 € a cada grupo político municipal constituído. Un concepto variable de 50,00 € por cada concelleiro/a integrante do respectivo grupo municipal. Estas asignacións percibiranse por mes vencidos, na primeira quincena do mes seguinte ó vencemento. SEGUNDO.– As asignacións recollidas no apartado anterior, non poderán destinarse ao pagamento de remuneracións de persoal de calquera tipo ao servizo da Corporación ou á adquisición de bens que poidan constituír activos fixos de carácter patrimonial. Así mesmo cada grupo deberá levar unha contabilidade específica da dotación, que poñerá á disposición do Pleno da Corporación cando este órgano o solicite. TERCEIRO.– Notificar o presente acordo a cada un dos grupos políticos deste Concello. O que se publica aos efectos oportunos En Arzúa, a 19 de setembro de 2019 O alcalde Asdo.: José Luis García López.
24/09/2019 | Administración LocalMunicipal
Arzúa
Periodicidade sesións Xunta de Goberno Local

O Sr. alcalde, con data 29 de xullo de 2019, ditou o seguinte DECRETO nº 502, do cal se dou conta o Pleno na sesión ordinaria celebrada o día 5 de setembro de 2019: Descrición Decreto: PERIODICIDADE SESIÓNS XUNTA DE GOBERNO DON José Luis García López ALCALDE PRESIDENTE DO CONCELLO DE Arzúa (A CORUÑA) Visto o artigo 112 do RD 2568/1986 de 28 de novembro en cuxo apartado 2 se establece “ en defecto de previsión expresa no Regulamento órganico da Entidade la Comisión de Gobierno celebrará sesión ordinaria cada quince días como mínimo” sinalando no apartado 3 “ corresponde al Alcalde fijar mediante decreto el día y hora en que deba celebrarse sesión ordinaria “. Visto que o Regulamento orgánico municipal publicado no BOP de data 22/11/2012 nº 223 no artigo 79.2 sinala que as sesións ordinarias celebraranse coa periodicidade determinada polo Pleno do Concello sen que dita competencia da Alcaldía sinalada no ROF teña unha delegación expresa por decreto do Alcalde no Pleno municipal,. Polo presente en uso das facultades outorgadas legalmente sen considerar delegada a competencia desta Alcaldía para fixación da periodicidade das sesións da Xunta de goberno lcoal PRIMEIRO.- Que a Xunta de goberno celebre sesións ordinarias cunha periodicidade aproximada de quince dias, o segundo e cuarto mércores de cada mes, tendo en conta que por razóns de oportunidade e eficacia adminsitrativa, poderase adiantar ou retrasar ( excepcionalmente ) a celebración destas sesións en catro ou cinco días, para que haxa unha marxe de termpo suficiente, co obxecto de preparar a documentación dalgún dos asuntos que vaian a ser tratados en ditas sesións, cando existan uns prazos limitados para remitir documentación xustificar subvencións., sempre con motivación, co obxecto de non ter que celebrar poucos días despois a sesión ordinaria correspondente. SEGUNDO.- Que en canto ao non previsto no Regulamento orgánico municipal respecto ao funcionamento da Xunta de goberno local sexa aplicado o RD 2568/1986 de 28 de novembro Regulamento de organización, funcionamento e réxime xurídicos das entidades locais. TERCEIRO.- Dar conta deste decreto na sesión constitutiva da Xunta de goberno así como no Pleno na primeira sesión que celebre para a súa ratificación conforme o establecido no Regulamento orgánico municipal. O que se publica aos efectos oportunos En Arzúa, a 18 de setembro de 2019 O alcalde Asdo.: José Luis García López.
24/09/2019 | Administración LocalMunicipal
Melide
Anuncio da aprobación inicial dos estaturos da Xunta de Compensación da Unidade de Actuación B do Polígono 2 do SAU 11 do Concello de Melide, A Coruña

ANUNCIO DA APROBACIÓN INICIAL DOS “ESTATUTOS DA XUNTA DE COMPENSACIÓN DA UNIDADE DE ACTUACIÓN B DO POLÍGONO 2 DO SAU 11 DO CONCELLO DE MELIDE, A CORUÑA” A Xunta de Goberno Local do Concello de Melide, en sesión celebrada o día 6 de setembro de 2019 acordou: “(.) Primeiro. –Acordar, vistos os informes técnico e xurídico, a APROBACIÓN INICIAL dos “ESTATUTOS DA XUNTA DE COMPENSACIÓN DA UNIDADE DE ACTUACIÓN B DO POLÍGONO 2 DO SAU 11 DO CONCELLO DE MELIDE, A CORUÑA”. Segundo. –Publicar o acordo de aprobación inicial no Boletín Oficial da Provincia e nun dos xornais de maior circulación, someténdoo a información pública por prazo dun mes. A Resolución estará, ademais, a disposición dos interesados na sede electrónica deste Concello. Terceiro.– Simultaneamente notificarase de forma individual aos propietarios ou titulares de dereitos de contido patrimonial no polígono, a fin de que, por idéntico termo, formulen as alegacións pertinentes sobre o proxecto das bases de actuación e estatutos e soliciten a súa incorporación. Cuarto. –Tanto no anuncio como na notificación deberá informarse do dereito dos propietarios non promotores do proxecto de adherirse e incorporarse ao mesmo e, con iso, á futura xunta de compensación. [A incorporación deberá formularse mediante escrito dirixido ao concello dentro do prazo que dure a información pública, debendo acompañar ao citado escrito a documentación acreditativa da titularidade de a/s parcela/s do propietario].” Ábrese un trámite de información pública polo prazo de 1 mes, a contar desde o día seguinte ao de publicación do presente anuncio no Boletín Oficial da Provincia da Coruña. Durante o devandito prazo poderá ser examinado por calquera interesado nas dependencias municipais para que se formulen alegacións que se estimen pertinentes, así mesma estará a disposición dos interesados na sede electrónica deste Concello “ www.sede. concellodemelide. gal”. Así mesmo, informar aos propietarios non promotores do proxecto, do dereito de adherirse e incorporarse ao mesmo e, con iso, á futura xunta de compensación. Melide, 18 de setembro de 2019. O alcalde José Manuel Pérez Penas
24/09/2019 | Administración LocalMunicipal
Ferrol
Facenda e Patrimonio
Ordenanza reguladora dos aproveitamentos comunais do monte de Brión, Ferrol (A Coruña). Rectificación de Edito publicado no BOP o 16/09/2019

No BOP de data 16 de setembro de 2019 publicouse o edito relativo á Ordenanza reguladora dos aproveitamentos comunais do monte de Brión, Ferrol (A Coruña). Constátase a existencia dun erro material no mesmo, toda vez que se inclúe, no seu final, o seguinte teor: a) A imposición dunha sanción leve poderá consistir nunha amonestación. b) Multa de 50€ a 250€. A prescripción das sancións impostas, axustarase á normativa común en materia sancionadora. SEGUNDO.- Abrir un período de información pública e audiencia aos interesados por un prazo de trinta días hábiles.”. Rectifícase o dito erro de xeito que o final do dito edito resulte: a) A imposición dunha sanción leve poderá consistir nunha amonestación. b) Multa de 50€ a 250€. A prescripción das sancións impostas, axustarase á normativa común en materia sancionadora.”. Ferrol, 16 de setembro de 2019. A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi (delegación por Decreto Alcaldía 08/07/2019. BOP 22/07/2019) M.ª Teresa Deus Trasobares
24/09/2019 | Administración LocalMunicipal
Ames
Aprobación de liquidacións da taxa por utilización do dominio público local con caixeiros automáticos 2019

Por Decreto de Alcaldía, de data 17 de setembro de 2019 aprobáronse as liquidacións correspondentes a: Padrón fiscal da taxa pola utilización privativa ou aproveitamento especial do dominio público local con caixeiros automáticos do ano 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ao abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 1 de outubro de 2019 ao 2 de decembro de 2019, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 2 de decembro de 2019 obter un duplicado nas Oficinas de Recadación do Concello de Ames sitas en: Bertamiráns: Pza Horta de Abaixo 6 Bx 18 Tfno.981 88 48 96 Milladoiro: Ru/ Viorneira nº 6 Bx OFICINA VIRTUAL: http://www.concellodeames. gal Os contribuíntes que non tivesen recibidos nos seus domicilios os instrumentos de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Período executivo: O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo da recarga e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, a 17 de setembro de 2019 O alcalde José Manuel Miñones Conde
24/09/2019 | Administración LocalMunicipal
Santiago de Compostela
Tesourería. Sección de Xestión
Exposición pública padrón IAE exercicio 2019

EXPEDIENTE: PADRÓN IAE ANO 2019 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurado pola Tesourería o padrón do imposto sobre actividades económicas do período impositivo 2019, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estarán a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñen os padróns os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 20 de setembro e o 20 de novembro de 2019 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 16 de setembro de 2019 A CONCELLEIRA DELEGADA DE FACENDA Asdo/ Marta Abal Rodríguez
24/09/2019 | Administración LocalMunicipal
Ames
Delegación da Alcaldía entre os días 19 ao 21 de setembro de 2019

ANUNCIO Delegación da Alcaldía entre os días 19 ao 21 de setembro de 2019 Mediante Decreto desta Alcaldía 2435/2019, do 18 de setembro de 2019, delegouse a totalidade das funcións da Alcaldía entre os días 19 ao 21 de setembro de 2019 no primeiro tenente de alcalde, David Santomil Mosquera. O que se fai público de conformidade co disposto na lexislación vixente. Ames, 18 de setembro de 2019. O alcalde José M. Miñones Conde
24/09/2019 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre M. M. V. G. e J. A. D. T. o día 14/09/2019, ás 19:30 horas

Por resolución ditada en data 11/09/2019, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Gonzalo Alfredo Montolio Pineiro, para a celebración do matrimonio civil entre M. LOUISE MARIE MARIA CANTO DE MARIA SJOSTROM. e VICTORICO FILLOL BOUGHASSAL o vindeiro sábado, día 14 de setembro de 2019, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 13 de setembro de 2019 O alcalde-presidente José Ramón Rioboo Castro
24/09/2019 | Administración LocalMunicipal
Culleredo
Secretaría Xeral
Delegación das funcións da Alcaldía na primeira tenente de Alcalde, dona María Guadalupe Pombo Carril, o día 02/09/2019, desde as 13:30 ata as 15:00 horas

Por resolución ditada en data 2 de setembro de 2019 o Sr. alcalde acordou que a primeira tenente de alcalde, D.ª María Guadalupe Pombo Carril asuma as funcións da Alcaldía, o día 2 de setembro de 2019 desde as 13.30 ata as 15.00 horas, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 4 de setembro de 2019 O alcalde José Ramón Rioboo Castro
24/09/2019 | Administración LocalMunicipal
Arzúa
Anuncio relativo ao emprazamento dos interesados no recurso contencioso-administrativo (procedemento abreviado número 0000136/2019)

ANUNCIO relativo ao emprazamento dos interesados no recurso contencioso-administrativo (procedemento abreviado número 0000136/2019) En cumprimento do disposto no artigo 49.1 da Lei do disposto no artigo 49.1 de 29/1998, do 13 de xillo, reguladora da Xurisdicción Contencioso-Administrativa, en concordancia co establecido nos artigos 44 e 45 da Lei 39/2015, do 1 de outubro, do Procedemento Administrativo Común das Administracións Públicas, ponse en coñecemento dos interesados no expediente (modificación RPT 2 ano 2018) contra acordo de data 4 de xaneiro de 2019 adoptado polo Pleno municipal deste Concello, foi interposto recurso contencioso-administrativo que a continuación se identifica para que lles sirva de notificación emprazamento, a fin de que podan comparecer e persoarse en autos, no prazo de nove días dende a publicación deste anuncio no BOP. Autos: Procedemento abreviado 0000136/2019. Recurrente: Sindicato Nacional de Comisións Obreiras en Galicia Órgano xudicial: Xulgado do Contencioso-Administrativo número 1 A Coruña (sito na rúa Capitán Juan Varela, s/n, 3.ª planta). Obxecto: Recurso contra Acordo de 4 de xaneiro de 2019 adoptado polo Pleno Municipal deste concello nomeado: 3.- DITAME RESOLUCIÓN DE ALEGACIÓNS E APROBACIÓN DEFINITIVA DA MODIFICACIÓN PUNTUAL DA RELACIÓN DE POSTOS DE TRABALLO, CUXA APROBACIÓN INICIAL TIVO LUGAR POR ACORDO DO PLENO O DÍA 31 DE OUTUBRO DE 2018. Arzúa, 20 de setembro de 2019. O alcalde José Luis García López
23/09/2019 | Administración LocalMunicipal
A Laracha
Lista definitva e data de exame para a seleción dun/ha animador/a cultural

O día 13 de xuño de 2019 foron publicadas no BOP ( e o 22.06.2019 no DOGA) as Bases para a selección de un animador cultural de novo ingreso, persoal laboral fixo según oferta de emprego público de 2016 publicada no BOP o 27.10.2016 do Concello da Laracha, concedéndose un prazo para a presentación de solicitudes de participación no proceso selectivo de vinte días hábiles a partir do seguinte ao de publicación do anuncio no BOE (de data 1 de xullo de 2019). Rematado o prazo de presentación de instancias e á vista das presentadas polos aspirantes, foi aprobada a lista provisional de admitidos e excluídos por Resolución nº 633/2019 de 2 de agosto de 2019. A lista definitiva de admitidos e excluídos é a seguinte: O tribunal cualificador, que levará a cabo todo o proceso selectivo, está formado por: Presidente: Eduardo Mera Rico Secretaria: Cristina Castro Fuentes Vogais: Sevdalina Moratiel Narcis Angela Luz Martinez Illescas Fontfreda Xinbo Lorido Yabre Os membros do Tribunal percibirán as retribucións de asistencia conforme o RD 462/2002 Conforme o establecido nas bases da convocatoria os opositores terán que acudir á celebración do exame primeiro eliminatorio tipo test o xoves 10 de outubro do 2019 ás 10:00 da mañá no centro sociocultural de Paiosaco (Rúa Porta Santa, S/N, Paiosaco). Os aspirantes deberán acudir provistos de DNI e bolígrafo azul. A Laracha, 17 de setembro de 2019 O alcalde José Manuel López Varela
23/09/2019 | Administración LocalMunicipal
Brión
Aprobación padróns de axuda no fogar básica e dependencia agosto 2019

Mediante resolución de alcaldía de data 17 de setembro de 2019 aprobouse o padrón do servizo de axuda no fogar básica e dependencia do mes de agosto. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 25 de setembro de 2019 ao 25 de novembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 18 de setembro de 2019 O alcalde José Luis García García
23/09/2019 | Administración LocalMunicipal
Carballo
Anuncio padrón taxa pola prestación de servizos na feira de gando e productos agrarios 2019

Á vista dos datos facilitados ao Concello de Carballo polos suxeitos pasivos da Taxa pola prestación de Servizos na Feira de Gando e Productos Agrarios, De acordo coas atribucións que me confiren os artigos 21 da Lei 7/85, de 2 de abril, e 61 da Lei 5/97, de 22 de xullo, de Administración Local de Galicia, Primeiro.- Aprobar o padrón da Taxa pola prestación de Servizos na Feira de Gando e Productos Agrarios correspondente ao exercicio 2019, pola venda en ambulancia que se realiza no Mercado e nos terreos de uso publico fóra do recinto do Mercado: Importe total dos recibos: 27.736,50 € Segundo.- Que se proceda á exposición pública do devandito Padrón durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-lo Padrón no Servicio de Xestión Tributaria do Concello, a fin de comproba-la exactitude dos datos que lles afecten. Terceiro.- Establece-lo período voluntario de cobro das liquidacións resultantes deste Padrón, que abranguerá desde o día 1 de outubro ao día 2 de decembro de 2019. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta galerías. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez reciba a mesma e ata o fin do prazo voluntario en vía executiva, e do 20% unha vez transcorrido dito prazo. Cuarto.- Contra o acto de aprobación do Padrón e as liquidacións incorporadas ao mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Quinto.- Déase conta do presente acordo ó Servicio de Contabilidade, para que se faga o recoñecemento do dereito pola suma das cotas municipais a cobrar, e ao Servicio de Tesourería, co fin de que se faga o correspondente cargo ao Recadador Municipal. Asinado dixitalmente en data 16 de setembro de 2019 Alcalde Evencio Ferrero Rodríguez
23/09/2019 | Administración LocalMunicipal
Brión
Aprobación do padrón da escola infantil municipal setembro 2019

Mediante resolución de alcaldía de data de 17.09.2019 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 20 de setembro de 2019 ao 20 de novembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 18 de setembro de 2019 O alcalde José Luis García García
23/09/2019 | Administración LocalMunicipal
Ares
Anuncio exposición pública do padrón fiscal municipal pola taxa reguladora por ocupación vía pública con terrazas 2019

Aprobado pola Xunta Municipal de Goberno de data 16/09/2019 o Padrón Fiscal Municipal pola taxa reguladora por ocupación de terreos de uso público con mesas e sillas, cadeiras con finalidade lucrativa correspondente ó exercicio de 2019, se somete a información pública a efectos de reclamacións e alegacións polo prazo de 15 días.  Total suxeitos pasivos.29  Total recibos ……………….….29  Total importe do Padrón.10.408,94 € En Ares a, 16 de setembro do 2019 Asdo. D. Julio Ignacio Iglesias Redondo Alcalde- Presidente do Concello de Ares
23/09/2019 | Administración LocalMunicipal
Rois
Aprobación definitiva do padrón fiscal da taxa de recollida do ano 2019

ANUNCIO APROBACIÓN DEFINITIVA DO PADRÓN FISCAL DA TAXA DE RECOLLIDA DO LIXO DO ANO 2019 Por Resolución da Alcaldía de data 17 de setembro de 2019 aprobouse definitivamente o PADRÓN FISCAL DA TAXA POR ACTIVIDADES E SERVIZOS RELACIONADOS COA HIXIENE URBANA correspondente ao exercicio 2019, o que se fai público aos efectos oportunos. Rois, a 17 de setembro de 2019. O alcalde Ramón Tojo Lens
16/09/2019 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de xullo de 2019

Mediante resolución de alcaldía de data 5 de setembro de 2019 aprobouse o padrón do servizo de axuda no fogar básica e dependencia do mes de xullo. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 6 de setembro de 2019 ao 6 de novembro de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 6 de setembro de 2019 O alcalde José Luis García García
16/09/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista definitiva de persoas admitidas e excluídas ao proceso selectivo para elaborar unha lista de persoal temporal para postos de administrador/a. Data, hora e lugar de celebración do primeiro exercicio e designación dos membros do tribunal.

ANUNCIO RESOLUCIÓN NÚMERO 30664 DO 12/09/2019 POLA QUE SE APROBA A LISTA DEFINITIVA DE PERSOAS ADMITIDAS E EXCLUÍDAS AO PROCESO SELECTIVO PARA ELABORAR UNHA LISTA DE PERSOAL TEMPORAL PARA POSTOS DE ADMINISTRADOR/A (A1), SE ANUNCIA DATA, HORA E LUGAR DE CELEBRACIÓN DO PRIMERIO EXERCICIO E SE NOMEA TRIBUNAL CUALIFICADOR Por resolución número 30664 do 12 de setembro do 2019, que se transcribe a continuación, o presidente da Deputación Provincial da Coruña D. Carlos Efren Dial Idiondo resolveu: “Primeiro. Aprobar a lista definitiva de persoas admitidas e excluídas para participar no proceso selectivo, con indicación das causas de exclusión: Segundo. Nomear ás persoas que se indican a continuación como membros do tribunal que cualificará o proceso selectivo: Terceiro. Fixar en 15 o número máximo de asistencias que poderán percibir os membros do tribunal, de acordo co establecido na base número 46.5 de execución do orzamento desta corporación para o exercicio 2019. Cuarto. Convocar a todas as persoas admitidas, en chamamento único, para a realización do primeiro exercicio que terá lugar o vindeiro día 30 de setembro de 2019 ás 12:30 horas na Sala Juanjo Gallo da sexta planta do edificio da Deputación Provincial da Coruña (Avenida porto da Coruña número 2, 15003, A Coruña). O día da proba as persoas admitidas deberán acreditar a súa identidade co o seu DNI ou, no seu defecto, co permiso de conducir ou pasaporte. Así mesmo, deberán acudir provistos de bolígrafo azul ou negro. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. A Coruña, 12 de setembro de 2019 O Presidente A secretaria accidental, PDFR 26013 do 29/07/2019 Deputado Antonio Leira Piñeiro Mª Amparo C. Taboada Gil
16/09/2019 | Administración LocalMunicipal
Muxía
Aprobación definitiva de modificación de crédito

ANUNCIO DE APROBACIÓN DEFINITIVA DE EXPEDIENTES DE MODIFICACIÓN DE CRÉDITO: CRÉDITO EXTRAORDINARIO E SUPLEMENTO DE CRÉDITO O día 20 de agosto de 2019, o Pleno da Corporación aprobou inicialmente os expedientes de modificación de crédito “Crédito Extraordinario 1/2019” e “Suplemento de Crédito 1/2019”, financiados con remanente de tesourería para gastos xerais e baixas por anulación de créditos. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP n.º 158, do día 22 de agosto de 2019. Durante o dito prazo non se presentaron reclamacións contra o acordo inicial, polo que, de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: ESTADO DE INGRESOS ESTADO DE GASTOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Muxía, 13 de setembro 2019. O alcalde Santiago Toba Campaña
16/09/2019 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de xullo de 2019 de prestación básica e dependencia

Padróns do servizo de axuda no fogar do mes de xullo de 2019 de prestación básica e dependencia Anuncio de cobranza do padrón do mes de xullo de 2019 do SAF a través do programa básico e da Lei da dependencia. Anuncio de cobranza A Xunta de Goberno Local do 05/09/2019 aprobou os padróns fiscais correspondentes ao mes de xullo do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Período de cobro Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Rianxo, 11 de setembo de 2019. O alcalde Asdo.: Adolfo F. Muíños Sánchez
16/09/2019 | Administración LocalMunicipal
Arteixo
Persoal
Aprobación definitva modificación plantilla orzamentaria: persoal eventual nova incorporación

Rematado o prazo de alegacións do Acordo Plenario de 24 de xullo de 2019 de modificación da plantilla orzamentaria 2019, incluíndo na mesma o novo persoal eventual do Concello de Arteixo determinado por acordo plenario de data 4 de xullo de 2019 (BOP nº 152 de 13 de agosto de 2019), determínase a aprobación definitiva do referido Acordo, do seguinte xeito: “PERSOAL EVENTUAL Secretario Gabinete Alcaldía: 1 Responsable prensa e comunicación: 1 Coordinador cambio estratéxico e des. sostible: 1 Asistente obras e servizos: 1 Persoal apoio participación cidadá: 1” “PERSOAL EVENTUAL Secretario Gabinete Alcaldía: 1 Responsable prensa e comunicación: 1 Coordinador de estratexia e sostenibilidade local: 1 Asistente da Área de Obras: 1 Asistente ao servizo municipal de Augas: 1 Consultor técnico e de desarrollo informático: 1 Asesor en materia de contratación e patrimonio:1” En Arteixo, 10 de setembro de 2019 O ALCALDE-PRESIDENTE Asdo.: Carlos Calvelo Martínez
16/09/2019 | Administración LocalMunicipal
Boimorto
Convocatoria e bases para a selección de persoal laboral en modalidade de interinidade para prover unha praza de subalterno/a peón de oficios varios do colexio público de Boimorto

Por Decreto de Alcaldía n.º 403/2019 de data 10/09/2019, aprobaronse as seguintes bases: BASES QUE REXERÁN A CONVOCATORIA E O PROCESO DE SELECCIÓN PARA A FORMACIÓN DUNHA BOLSA DE TRABALLO DE PERSOAL LABORAL EN MODALIDADE DE INTERINIDADE PARA PROVER UNHA PRAZA DE SUBALTERNO/A PEÓN DE OFICIOS VARIOS DO COLEXIO PÚBLICO DE BOIMORTO, que poderán ser obxecto de consulta e descarga na páxina web municipal (https://concellodeboimorto.es/gl/convocatorias-emprego) e no taboleiro de edictos do Concello de Boimorto. Boimorto, 10 de setembro de 2019 A Alcaldesa, Asdo.- María Jesús Novo Gómez
16/09/2019 | Administración LocalMunicipal
Paderne
Substitución do alcalde

ANUNCIO Pola Alcaldía deste Concello ditouse a resolución da Alcaldía n.º 260, de data 10 de setembro de 2019, seguinte: DELEGACIÓN DE FUNCIÓNS DO ALCALDE POR AUSENCIA D. CÉSAR LONGO QUEIJO, ALCALDE-PRESIDENTE DO CONCELLO DE PADERNE Tendo previsto a miña ausencia do término municipal os días 16, 17, 18, 19, 20, 21 e 22 de setembro de 2019, Polo que de conformidade co establecido no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, corresponde aos tenentes de alcalde substituír na totalidade das súas funcións ao alcalde por orde do seu nomeamento. VEÑO EN DISPOR: 1.–Ordear a substitución do alcalde polo concelleiro D. RAFAEL CASTRO DEIVE coas funcións propias e desempeño de atribucións do cargo de alcalde durante os días 16, 17, 18, 19, 20, 21 e 22 de setembro de 2019.2.–Publicar este anuncio no Boletín Oficial da Provincia.3.–Dar conta ao Pleno na vindeira sesión que se celebre. Paderne, 11 de setembro de 2019. Documento asinado electronicamente O alcalde-presidente César Longo Queijo
16/09/2019 | Administración LocalMunicipal
Fene
Secretaría
Delegación da Alcaldía para a aistencia ao Consello Escolar das Escolas Infantís e da Comisión Intercentros

ANUNCIO A Alcaldía ditou a Resolución núm.897/2019 o 10.09.2019 de delegación da representación e o voto na 4.ª tenente de alcalde, Juana Barro Couto, para as sesións:  Consello Escolar da Escola infantil de Fene, que terá lugar hoxe, 10.09.2019, ás 16.30 horas, no centro escolar de Fene-Perlío.  Consello Escolar da Escola infantil de Barallobre, que terá lugar hoxe, 10.09.2019, ás 17.00 horas, no centro escolar de Fene-Perlío.  Comisión Intercentros das Escolas infantís do Concello de Fene, que terá lugar hoxe, 10.09.2019, ás 17.30 horas, no centro escolar de Fene-Perlío. Fene, 10 de setembro de 2019. Asinado dixitalmente polo alcalde, Gumersindo Pedro Galego Feal
16/09/2019 | Administración LocalMunicipal
As Pontes de García Rodríguez
Secretaría
Delegación conferida a prol dunha concelleira para a autorización dun matrimonio civil

ANUNCIO Expediente n.º 2019/X999/002729 O alcalde do Concello das Pontes de García Rodríguez, por medio de Decreto da súa autoridade n.º 1347/2019, do 10 de setembro –e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) n.º 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro–, resolveu delegar na concelleira da Corporación municipal Karamjit Bosworth Saturno a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 43/2019, tramitado polo Rexistro Civil das Pontes de García Rodríguez, e no que as persoas contraentes son CLARA JOSEFA DOMINGO DANIEL EN NOUALI MATALLANA e JINLIANG MARTHA ALEJANDRA MCCARTNEY SANTIVERI. O acto de autorización de matrimonio terá lugar o día 14 de setembro de 2019, ás 13.00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de Kaloyan Claudia Bens De la Lastra, 11 de setembro de 2019. A concelleira-delegada especial de Organización Interna e Medios Locais (delegación conferida polo Decreto 993/2019, do 24 de xuño; BOP do 28 de xuño) Angel Ignacio Forques Cringasu